**Ηλίας Τσαούσης**

**Σύντομο Βιογραφικό**

Ο **Ηλίας Ν. Τσαούσης** είναι δικηγόρος και εταίρος στην **δικηγορική εταιρεία Βγενόπουλος και Συνεργάτες.** Ειδικεύεται στο εταιρικό δίκαιο, το δίκαιο διεθνών συναλλαγών, τις εμπορικές συμβάσεις, το corporate finance και τις διεθνείς επενδύσεις και είναι κάτοχος LLM του King’s College - London. Ασκεί δικηγορία στην Αθήνα επί 15ετίας και έχει χειρισθεί σημαντικές υποθέσεις εμπορικών συμπράξεων, συγχωνεύσεων και εξαγορών, ιδιωτικοποιήσεων, δημόσιων διαγωνισμών, προγραμμάτων διεθνών επενδυτικών κεφαλαίων, ενώ προσφέρει επί σειρά ετών συμβουλευτικές υπηρεσίες σε εταιρείες πολυεθνικών ομίλων που δραστηριοποιούνται στην Ελλάδα.

Έχει δημοσιεύσει άρθρα και αναλύσεις του σε ελληνικά και ξένα περιοδικά και επιστημονικές εκδόσεις σχετικά με το καθεστώς των άμεσων επενδύσεων και το κανονιστικό πλαίσιο επιχειρήσεων στην Ελλάδα.

Τα τελευταία χρόνια συμμετέχει ενεργά στην προσπάθεια ενίσχυσης και ανάπτυξης των νεοφυών επιχειρήσεων στην Ελλάδα, παρέχει συμβουλές και στήριξη σε νέους επιχειρηματίες και αρθρογραφεί επί θεμάτων χρηματοδότησης και νομικής υποστήριξης καινοτόμων επιχειρήσεων.